Diari Oficial de la Generalitat Valenciana


Sumari del DOGV 9358, del 09-06-2022 (2022/5047)

Licitació de l'ocupació temporal, mitjançant concessió administrativa, d'una dependència situada al Centre Incubador d'Empreses de la Universitat d'Alacant, i una altra dependència situada a les naus de tallers i suport al parc científic.
----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9358

Data del DOGV
:   09-06-2022

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2022/5047


Data del document
:   25-05-2022

Organisme emissor
:   Universitat d'Alacant

Tipus de document
:   Anunci

Descriptors 

:   * contracte administratiu

Licitació de l'ocupació temporal, mitjançant concessió administrativa, d'una dependència situada al Centre Incubador d'Empreses de la Universitat d'Alacant, i una altra dependència situada a les naus de tallers i suport al parc científic. [2022/5047]  
L'article 35 de la Llei 14/2011, d'1 de juny, de la ciència, la tecnologia i la innovació, encarrega a les administracions públiques en l'àmbit de les respectives competències el foment, la valorització, la protecció i la transferència de coneixement amb la finalitat que els resultats de la investigació siguin transferits a la societat.  
Al seu torn, l'apartat tercer del mateix article reconeix el paper dels parcs científics i tecnològics com a llocs estratègics per a la transferència de resultats de l'activitat d'investigació, desenvolupament i innovació als sectors productius.  
La Fundació Parc Científic d'Alacant de la Comunitat Valenciana (FPCA) és una entitat constituïda per la Universitat d'Alacant, amb personalitat jurídica pròpia i plena capacitat d'obrar, amb la condició de mitjà propi i servei tècnic d'aquesta i que té entre les seues finalitats i activitats, la promoció i la transmissió del coneixement científic i tecnològic, així com afavorir el desenvolupament econòmic.  
  
Amb data 31 de juliol de 2013, la Universitat d'Alacant i la Fundació Parc Científic d'Alacant de la Comunitat Valenciana van signar un acord de col·laboració en el qual van pactar formalitzar l'instrument jurídic que corresponguera per a facilitar l'ús i l'explotació mitjançant contraprestació d'algunes dependències de titularitat de la Universitat d'Alacant. Per a aquesta finalitat, el Consell de Govern de la Universitat d'Alacant, en data de 23 de març de 2015, va aprovar un encàrrec de gestió a la Fundació Parc Científic, a la qual es van fer addendes diferents en el Consell de Govern de 20 de gener de 2016, 20 de juliol de 2018 i 29 de juliol del 2021.  
  
1. Objecte de la convocatòria  
L'objecte d'aquesta convocatòria és l'adjudicació de l'ocupació temporal mitjançant concessió administrativa d'una dependència situada en el Centre Incubador d'Empreses i una altra dependència situada en les naus de tallers i suport al Parc Científic, les dues de la Universitat d'Alacant, que disposen de la instal·lació bàsica per als subministraments, es tracta de dos locals independents, amb zona de serveis comuns, i les característiques que s'inclouen en l'annex I d'aquesta convocatòria i en la taula següent:  
2. Entitat adjudicadora  
Organisme: Universitat d'Alacant  
Per a l'obtenció de documentació i informació addicional sobre l'objecte i característiques de la convocatòria:  
- Dependència: Fundació Parc Científic d'Alacant  
- Domicili: ctra. de Sant Vicent, s/n  
- Localitat i codi postal: 03963 Alacant  
- Telèfon: 448 675 644  
€ Correu electrònic: bldz@qf.wd  
  
3. Procediment i forma d'adjudicació  
Concurs públic d'acord amb la Llei 14/2003, de 10 d'abril, de patrimoni de la Generalitat Valenciana.  
  
4. Termini de cessió  
Mínim de quatre anys a partir dels quals es podran fer pròrrogues per períodes anuals amb un màxim de 75 anys.  
  
5. Cànon que cal satisfer pel concessionari  
Des del moment en què siguen adjudicats temporalment els espais i formalitzat el corresponent contracte de concessió administrativa previst en la clàusula 14 d'aquesta convocatòria, les empreses o les entitats hauran de fer front mensualment a:  
a) Cànon mensual que apareix en la taula següent vinculat a cada dependència (IVA exclòs).  
  
Dependència Superfície (m²) Preus  
(?/m²/mes) Quantitat mensual  
total (?)  
4 Despatxos  
Codis SIGUA:  
0206PB024  
0206PB025  
0206PB027 0206PB028  
0206PB049  
0206PB050  
0206PB051  
0206PB052 20,81 m² cada despatx TOTAL: 83,24 m²  
  
5,7 m² cada lavabo  
TOTAL: 22,8 m²  
SUP TOTAL: 106,04 m² 4,5 477,18 -  
Sala polivalent naus de tallers i suport al parc científic  
Codi SIGUA:  
0205PB007 60,00 m² 3,5 210,00 -  
  
  
El cànon convingut podrà ser objecte de revisions anuals a tenor dels increments o les disminucions que experimenten els preus públics segons el pressupost que aprove la Universitat per a cada exercici, o segons l'acord de revisió de taxes que, sobre aquest tema, adopte el Consell Social.  
b) Despeses de subministraments vinculats a l'empresa o entitat:  
- Consum d'aigua.  
- Consum d'electricitat.  
- Servei de telefonia i accés a internet.  
- Altres subministraments i contractacions propis de l'empresa o entitat.  
  
6. Obligacions del concessionari  
- Pagament del cànon, de les despeses derivades del consum, com també dels impostos, taxes i altres tributs que siguen obligatoris per a l'exercici de l'activitat.  
- Mantenir en bon estat les dependències l'ús i l'ocupació de les quals es concedeix i, conclosa l'ocupació, deixar-les lliures i en estat de neteja i conservació adequada.  
- Contractar una pòlissa d'assegurances amb la finalitat d'assegurar els danys de tota mena que es puguen produir en els béns objecte de concessió, com també a tercers, durant la vigència d'aquesta. És a dir, haurà de contractar una assegurança de danys materials i un altre de responsabilitat civil.  
- Ocupar i fer ús efectiu i exclusiu de les dependències adjudicades, sense possibilitat de cedir-les o transmetre-les a tercers ni totalment ni parcial.  
- Destinar les dependències exclusivament a activitats relacionades amb les pròpies de la FPCA i al desenvolupament del seu objecte social.  
- Obtenir pel seu compte totes les autoritzacions administratives i llicències que foren necessàries per a la realització de la seua activitat, així com satisfer els tributs que puguen correspondre-li.  
- Complir amb les obligacions de tot ordre que li siguen imposades per la legislació vigent.  
  
7. Obres i instal·lacions  
Queda prohibida la realització d'obres de qualsevol tipus en les dependències objecte de concessió, sense comptar amb l'autorització expressa de la Universitat d'Alacant.  
En el cas en què per part de la concessionària es feren obres, construccions o instal·lacions fixes sobre el bé objecte de la concessió, en el moment en què s'extingisca aquesta estarà obligada a la demolició total, i retornar l'espai al seu estat original, tret que la Universitat d'Alacant manifeste expressament que està interessada en el seu manteniment, i en aquest cas no abonarà cap indemnització ni cap compensació per aquest concepte a la concessionària.  
  
8. Facultats que es reserva l'òrgan convocant  
La Universitat d'Alacant es reservarà la facultat d'inspeccionar en qualsevol moment els béns objecte de concessió administrativa per a comprovar que són usats d'acord amb els termes establits en el seu atorgament.  
  
9. Garanties a exigir  
Com a garantia del compliment de les seues obligacions, els concessionaris hauran de constituir, lliurar i mantenir en vigor durant el període de vigència de la concessió i per un import equivalent al cànon corresponent a tres mensualitats, aval bancari de pagament a primer requeriment o depòsit en efectiu en favor de la Universitat d'Alacant.  
  
  
10. Requisits per a participar en la convocatòria  
- Estar vinculat a la Fundació Parc Científic d'Alacant en la modalitat 1 o 2. Per a complir amb aquest requisit, s'exigirà que l'empresa o entitat estiga vinculada a la Fundació Parc Científic d'Alacant en el moment de la resolució d'aquesta convocatòria.  
- Fer una activitat empresarial innovadora.  
- Trobar-se al corrent de totes les obligacions amb la Universitat d'Alacant i amb la Fundació Parc Científic d'Alacant.  
- Estar al corrent en les obligacions fiscals i de Seguretat Social.  
  
Serà motiu d'exclusió del procediment de selecció les sol·licituds que provinguen d'empreses o entitats que tinguen qualsevol tipus de deute pendent amb la Universitat d'Alacant, o bé, que no es troben al corrent del pagament de les obligacions fiscals, laborals o de Seguretat Social, o bé, que es troben en situació de concurs de creditors.  
  
Per a la justificació d'estar al corrent d'aquestes obligacions, juntament amb la sol·licitud hauran de presentar un certificat de l'Agència Estatal d'Administració Tributària i de la Seguretat Social, com també una declaració jurada del sol·licitant que indique que compleix amb les obligacions esmentades en el paràgraf anterior.  
  
11. Presentació de sol·licituds  
La documentació que cal presentar per les empreses o entitats consistirà en l'imprès de sol·licitud d'acord amb el model inclòs com a annex 2 d'aquesta convocatòria, disponible en format electrònic en https://pca.ua.es/, signat pel representant legal, un certificat de l'Agència Estatal d'Administració Tributària i de la Seguretat Social i una declaració jurada del sol·licitant que indique el compliment de les altres obligacions especificades en el punt 10 de la convocatòria.  
  
El termini de presentació de sol·licituds serà de 15 dies naturals comptadors des de la publicació d'aquesta convocatòria en el Diari Oficial de la Generalitat Valenciana. Les empreses o les entitats interessades hauran de dirigir la sol·licitud segons el model inclòs en l'annex 2, a l'atenció de la Fundació Parc Científic d'Alacant a través del Registre de la Fundació Parc Científic d'Alacant, situat en l'Edifici Nous Instituts, Parc Científic d'Alacant 03373, (Alacant).  
Excepte en aquelles situacions en què l'oferta d'espais no haja sigut coberta totalment per absència de sol·licitants admesos, cap empresa o entitat podrà ser concessionària de més d'un espai.  
En el cas que concórreguen a l'oferta dues o més empreses o entitats, tindrà preferència aquella empresa o entitat que no ocupe cap espai en el moment de la publicació de la convocatòria.  
En el cas de concórrer dos o més empreses o entitats que ja estiguen ocupant les dues un espai o més, tindrà preferència aquella que menys espais ocupe. En cas d'igualtat en l'ocupació d'espais, s'atendrà la motivació de la necessitat dels espais que l'empresa o entitat haja descrit en el formulari de sol·licitud.  
  
12. Criteris de valoració de sol·licituds  
- Volum de negoci de l'empresa o entitat sol·licitant l'any 2021. (10 punts).  
L'empresa o l'entitat sol·licitant amb major facturació rebrà la màxima puntuació i a la resta se li assignarà proporcionalment la puntuació.  
- Inversió en I+D l'any 2021. (10 punts).  
L'empresa o entitat sol·licitant amb major inversió en I+D rebrà la màxima puntuació i a la resta se li assignarà proporcionalment la puntuació.  
- Nombre de doctors que formen part de la plantilla (15 punts).  
Per cada doctor en plantilla s'assignaran 5 punts, fins a un màxim de 15.  
- Fons captats per l'empresa o entitat en convocatòries tant públiques com privades amb caràcter competitiu l'any 2021. (10 punts).  
L'empresa o entitat sol·licitant amb majors recursos captats rebrà la màxima puntuació i a la resta se li assignarà proporcionalment la puntuació.  
- Nombre d'estudiants de la Universitat d'Alacant amb pràctiques en l'empresa o entitat (5 punts).  
Per cada estudiant en pràctiques s'assignaran 2,5 punts fins a un màxim de 5 punts.  
- Període de vinculació de l'empresa o entitat a la Fundació Parc Científic d'Alacant de la Comunitat Valenciana (10 punts).  
A raó de 0,4 punts per mes complet de vinculació a la FPCA fins a un màxim de 10 punts.  
- Ser EBT de la Universitat d'Alacant (10 punts).  
- Adequació als interessos generals i estratègics de la FPCA (30 punts).  
  
13. Avaluació i resolució  
Les sol·licituds rebudes seran objecte d'una avaluació per part d'una comissió integrada pels patrons següents de la Fundació Parc Científic d'Alacant:  
- Presidenta: M. Jesús Pastor Llorca, vicerectora de la Universitat d'Alacant amb competències en Transferència i Innovació.  
- Secretària: Esther Algarra Prats, secretària general de la Universitat d'Alacant.  
- Vocal: Francesc Vañó Beneyto, gerent de la Universitat d'Alacant.  
Transcorregut el termini de presentació de sol·licituds, la comissió publicarà en la pàgina web de la FPCA (https://pca.ua.es/) la llista provisional d'empreses o entitats admeses d'acord amb els requisits establits en el punt 10 d'aquesta convocatòria, com també les sol·licituds excloses expressant-ne la causa. Els exclosos tindran un termini de cinc dies hàbils des de la data de la publicació per a fer les al·legacions, després dels quals la comissió farà pública la llista definitiva d'empreses o entitats admeses. Si no hi haguera sol·licituds excloses, no seria necessari el transcurs d'aquest termini d'al·legacions.  
  
D'acord amb els criteris de valoració establits en el punt 12 d'aquesta convocatòria, la comissió farà la valoració de les sol·licituds i amb aquesta elaborarà i publicarà un llistat que proposarà l'adjudicació a les empreses o entitats millor valorades d'acord amb els espais als quals opten. Contra aquesta valoració, les persones o entitats interessades podran formular reclamació davant de la Comissió en el termini de cinc dies hàbils.  
Una vegada resoltes les reclamacions, la comissió farà públic el llistat amb les puntuacions definitives atorgades a cada empresa o entitat. Sobre la base d'això, la comissió remetrà la proposta d'adjudicació a la Universitat d'Alacant, que serà l'encarregada de dictar resolució i acordarà l'adjudicació dels espais a les empreses o entitats amb major puntuació d'acord amb els espais sol·licitats.  
La comissió estarà facultada per a sol·licitar que s'acredite fefaentment i es puga requerir la presentació de la documentació original del que ja s'haja presentat o indicat en la sol·licitud.  
Les empreses o entitats que, malgrat complir els requisits d'admissió, no puguen ser adjudicatàries d'un espai dels previstos en aquesta convocatòria a causa de la falta de disponibilitat, seran incloses en una llista d'espera d'acord amb la valoració de la comissió per a ser avisades si es produeixen vacants o renúncies.  
Totes les resolucions de les referides en aquest article, es faran públiques mitjançant la inserció en la pàgina web de la FPCA https://pca.ua.es/.  
  
14. Ocupació temporal d'espais  
Les empreses o les entitats que resulten adjudicatàries en aquesta convocatòria d'un espai dels oferits hauran de formalitzar el contracte corresponent a l'ús de l'espai en el termini de 15 dies naturals i ocupar aquest espai en un termini màxim de 30 dies naturals comptadors a partir de la publicació de la resolució.  
En cas d'incompliment, s'entendrà que l'empresa o l'entitat adjudicatària renuncia a l'adjudicació i, per tant, l'espai serà adjudicat a l'empresa o entitat següent amb millor puntuació en l'avaluació feta per la comissió, a la qual seran aplicable les mateixes condicions.  
  
Si després del procés d'adjudicació de l'ocupació temporal quedaren espais disponibles, s'adjudicaran aquests en l'ordre de la llista d'espera.  
  
15. Confidencialitat  
La Fundació Parc Científic d'Alacant i la Comissió es comprometen a no difondre, sota cap aspecte, les informacions a què hagen pogut tenir accés en el desenvolupament d'aquesta convocatòria, sempre que aquestes informacions no siguen de domini públic.  
  
16. Causes d'extinció de la concessió  
- Mutu acord de les parts.  
- Falta de pagament del cànon estipulat o qualsevol altre incompliment greu de les obligacions del titular de la concessió, declarats per l'òrgan que la va atorgar.  
- Falta de pagament per serveis prestats per la Universitat d'Alacant a l'empresa o entitat.  
- Venciment del termini estipulat.  
- Incompliment sobrevingut dels requisits d'accés establits en el punt 10 d'aquesta convocatòria.  
  
17. Recursos  
Contra aquesta convocatòria i les seues bases, que són definitives en via administrativa, així com també contra la resolució de la Universitat d'Alacant per la qual es resol i s'acorde l'adjudicació dels espais a les empreses o entitats seleccionades podran els interessats interposar recurs contenciós administratiu en el termini de dos mesos comptats a partir de l'endemà de la publicació en la pàgina web https://pca.ua.es/.  
  
  
Alacant, 25 de maig de 2022.- La rectora de la Universitat d'Alacant: Amparo Navarro Faure.